Informacija o zaključenom 
Dodatku 2. ugovora o prijenosu prava vlasništva od 28.5.2015. (POS Martinkovac)

Grad Rijeka i Agencija za društveno poticanu stanogradnju Grada Rijeke (dalje: Agencija) sklopili su dana 28.05.2015.godine Ugovor o prijenosu prava vlasništva kojim je Agencija Grada Rijeke stekla pravo vlasništva na nekretninama označenim kao k.č.broj 5/980 površine 4.112 m2 i k.č.broj 5/982 površine 1.983 m2 obje u k.o. Srdoči, radi izgradnje dvije višestambene građevine na Martinkovcu po programu društveno poticane stanogradnje s pristupnim putevima i parkirnim mjestima te uređenjem okolnog zelenila.

Nadalje, dana 19.01.2021. godine sklopljen je Dodatak 1. Ugovoru, kojim je visina naknade za pravo vlasništva nekretnina (zemljišta) iz stavka 1. ovog članka utvrđena u iznosu od 393,00 HRK/m2 zemljišta. 

Temeljem Zaključka Gradonačelnika od 09.3.2021. godine (KLASA: 023-01/21-04/17-75, URBROJ: 2170/01-15-00-21-47) Grad Rijeka i Agencija sklopili su dana 26.03.2021. godine Dodatak 2. ugovora o prijenosu prava vlasništva od 28.5.2015. godine.
Navedenim Dodatkom je Grad Rijeka, radi izgradnje višestambene građevine oznake Dp-5 na Martinkovcu po programu društveno poticane stanogradnje, prenio pravo vlasništva u korist Agencije na k.č. broj 1765/8 površine 18 m2 upisana u z.k.ul. broj 4918 k.o. Srdoči, koja sukladno Rješenju o izmjeni i dopuni lokacijske dozvole (KLASA: UP/I-350-05/20-01/000062, URBROJ: 2170/01-13-00-20-0003) od 03.11.2020. god. i Detaljnim planom uređenja stambenog područja Martinkovac, čini građevnu česticu za izgradnju višestambene građevine planske oznake Dp-5.
Za preneseno pravo vlasništva nekretnine ugovorena je naknada od 393,00 kn/m2 zemljišta odnosno ukupno 7.074,00 kuna.
Način i rok ispate naknade iz prethodnog stavka Grad Rijeka i Agencija su utvrdili Dodatkom 2. ugovoru o međusobnim pravima i obvezama u realizaciji projekta gradnje višestambenih građevina na Martinkovcu planskih oznaka Dp-5 i Dp-7 koje se grade po programu društveno poticane stanogradnje od 28.7.2020. god. (Broj: UG-2021-085-002 od 26.3.2021.g.)

